**PREVERJANJE ZNANJA PRED OCENJEVANJEM ZNANJA IZ SLOVENŠČINE (moderna, Ivan Cankar, Bobi, vrste besedil)**

Spoštovani učenci,

učitelji smo za vas pripravili preverjanje znanja pred ocenjevanjem znanja o posameznih učnih sklopih, ki smo jih obravnavali v času, ko učenje poteka na daljavo. Tako se boste lahko pripravili na ocenjevanje znanja, ki ga bomo izvedli v maju.

Zdaj pa le preverite svoje znanje. **V zvezek napišite naslov** in nato počasi, vendar natančno **zapisujte odgovore na spodnja vprašanja**. Ko boste odgovorili na vsa vprašanja, svoje znanje ocenite z emotikoni , kot ste že navajeni. Pri ocenjevanju **bodite strogi, vendar pošteni.** Napačne odgovore seveda popravite. Pomembno je tudi, da znate kot pri ustnem ocenjevanju znanja brez pomoči zvezka odgovoriti na zastavljena vprašanja.

Odgovori na vprašanja v **krepkem tisku** dokazujejo minimalna znanja.

|  |  |  |
| --- | --- | --- |
| Učna vsebina | Vprašanja | Ocena |
| Moderna | Kateri letnici zamejujeta obdobje moderne na Slovenskem? |  |
| Kateri dogodki so povezani z letnicama, ki zamejujeta obdobje moderne na Slovenskem? |  |
| Pojasni, zakaj je obdobje moderne pomembno za slovensko književnost. |  |
| Katere štiri literarne smeri so se razvile v tem času? |  |
| Izberi eno od književnih smeri v obdobju moderne in jo predstavi. |  |
| Imenuj najpomembnejše književnike slovenske moderne. |  |
| Ivan Cankar | Kateri književni zvrsti je PREDVSEM ustvarjal Ivan Cankar? |  |
|  | Napiši tri podatke o življenju Ivana Cankarja. |  |
|  | Napiši tri naslove njegovih del. |  |
| Bobi | **V katero literarno zvrst sodi besedilo *Bobi*?** |  |
| Poimenuj književno vrsto, v katero sodi besedilo Bobi, in predstavi njene značilnosti. |  |
| **Imenuj kraj in čas dogajanja v *Bobih.*** |  |
| **V največ 8 povedih obnovi dogajanje v *Bobih*.** |  |
| **O kom govori spodnja poved?**  *Urno je vstal, oblekel se je ter si nato mukoma obuval stare Mihčetove škornje, ki so ga boleli, ker je hodil ob delavnikih peš.* |  |
| **V največ treh povedih opiši glavnega junaka iz Bobov.** |  |
| Predstavi njegov značaj in njegovo ravnanje. |  |
| Imenuj tri motive za ravnanje glavnega junaka. |  |
| **Določi temo besedila.** |  |
| Imenuj naslov še enega književnega besedila z isto tematiko. |  |
| **Imenuj vrsto pripovedovalca besedila.** |  |
|  | **Zakaj  je Peter pobral krof in doma povedal, da je že jedel?** |  |
|  | **Bi bilo tvoje ravnanje v taki situaciji enako Petrovemu?** |  |
|  | **Kdo je po tvojem mnenju najbolj kriv, da je Peter ta dan ostal lačen? Svoje mnenje zapiši v največ treh povedih.** |  |
|  | **Preberi odstavek.**  *Vzbudil ga je oče, ki je stopil v izbo s trdim korakom. »Kaj se že spet cmeriš?« je ogovoril mater, ki je klečala pred posteljo. »Bolje ne bo, ne z molitvijo ne s kletvijo; drugim bob in špehovko, nam kamen. Tako je pač zapisano!«*  **Kako ti doživljaš očetove besede?** |  |
|  | V besedilu sta uporabljena dva simbola, in sicer bob in klanec. Razloži ju. |  |
|  | **Iz spodnje povedi je razvidno nasprotje (kontrast) med zunanjim dogajanjem in dogajanjem v Petrovem srcu, v njegovi notranjosti.**  *Šel je na vrt; pa tudi vrt, znanec in tovariš njegov, se mu je zdel ves mrk in neprijazen; temno je gledalo drevje nanj in ga ni pozdravljalo.*  **Kakšen razplet nakazujejo ti opisi?** |  |
|  | **Iz spodnjih povedi izpiši primere pesniškega jezika, in sicer: okrasni pridevek, poosebitev in primero.**  *Gorka jesen je bila, tako lepa, kakor je nisem doživel pozneje nikoli. Včasi je malo porosilo iz belih oblakov, zato da ni bilo prahu na cesarski cesti in da ni zadremalo dišeče življenje, ki je žehtelo iz polja in senožeti …* |  |
|  | **V pripovedi Mihče pove, da se mu zdi to, kar je storil Petru, majhen greh, malenkostna in brezpomembna zadeva, komaj vredna pripovedovanja. Se s tem strinjaš?** Utemelji. |  |
| Vrste besedil | **Razloži, kaj so: praktičnosporazumevalna besedila, uradovalna besedila, publicistična besedila in strokovna besedila.** |  |
| **Poimenuj vrste besedil glede na namen/funkcijo besedila.** |  |
| **Svoji mami bi rad/-a po telefonu sporočil/-a, da boš zamudil/-a na kosilo. Katero vrsto besedila boš tvoril/-a? Navedi tri značilnosti te vrste besedil.**  **V rokah držiš časopis z dnevnimi novicami. Katero vrsto besedil bereš? Navedi dve značilnosti in dva primera te vrste besedil.** |  |
| **Zdravniki pripravljajo predavanje o novem korona virusu. Katero vrsto besedil bodo tvorili? Odgovor utemelji.** |  |
| **Ob katerih priložnostih tvorimo uradovalna besedila? Navedi tri značilnosti in tri primere te vrste besedil.** |  |